Kalkoliteg

Ar C'halkoliteg zo ur prantad eus ar c'hentistorMarcel Otte, La Protohistoire, De-Boeck / 2008, ISBN 978-2-8041-5923-8. 

Savet e oa an anv « Kalkoliteg » gant ar ragistorourien diwar ar gwrizioù henc'hresianeg khalkos (kouevr) ha lithos (maen). Ar c'halkoliteg zo anezhañ eta ar prantad ma veze implijet binviji e maen dreist-holl met ivez a-wezhioù traezoù e kouevr labouret, ar pezh zo ur perzh dibar, en arkeologiezh, eus sevenadurioù zo eus diwezh an Neolitik en Europa.

Implijet a-wezhioù gant ur ster kronologek e talvez ar C'halkoliteg kement hag un « Oadvezh ar c'houevr » diwirheñvel. Ar fed ma kaver d'ar memes mare sevenadurioù kalkolitek, neolitik hag eus Henoadvezh an arem e tachennoù tost, e Bro-C'hall da skouer, a ziskouez e vefe ur fazi soñjal en un hevelep Oadvezh ar c'houevr. 

 Notennoù 

 Levrlennadur 
 Dictionnaire de la Préhistoire, sous la direction d'André Leroi-Gourhan, Paris, 1994.
 Marcel Otte, La Protohistoire, De-Boeck / 2008, ISBN 978-2-8041-5923-8

Rummad:Neolitik
Rummad:Kentistor